פאל קיראיהדי

פאל קיראיהדי (בהונגרית: Királyhegyi Pál; בודפשט, 27 בדצמבר 1900 – בודפשט, 7 באוגוסט 1981) היה סופר, עיתונאי, קומיקאי, תסריטאי יהודי-הונגרי. כינויו היה פול קינג, בעולם דובר האנגלית ובמיוחד בארצות הברית.
קברו של פאל קיראיהדי ב[[בודפשט בבית הקברות היהודי ברחוב קוזמה. A-18-17]]
הוא היה אדם מאוד נמוך (150 ס"מ) ונחשב לקומיקאי נהדר.

== ביוגרפיה ==
=== משפחתו ===
פאל קיראיהדי נולד בבודפשט, ברובע השביעי במשפחה יהודית. אביו היה ינה קיראיהדי (1873-1956) ואמו ברטה הימלר (1871-1943). אחיו הצעיר דר' רוברט קיראיהדי (1909-1992), היה רופא. דודו מצד אמו, היה מרטון הימלר שלחם במלחמת העולם השנייה בצבא ארצות הברית והגיע לדרגת קולונל.

=== שנותיו הראשונות ===
קיראיהדי למד בבודפשט בגימנסיה הריאלית ברחוב הוראנסקי, שם ערך את השבועון "הומור התלמידים" עם בן כיתתו פרנץ קאלנאי. העיתון נאסר עד מהרה על ידי הנהלת הגימנסיה בגלל הביקורת שלו על סגל המורים. בשל אי הבנות ואי הסכמות עם המורה לציור הוא עבר לגימנסיה הריאלית של מרכז העיר, שם סיים את בחינות הבגרות בשנת 1918. בתקופת הרפובליקה הסובייטית ההונגרית התגייס לצבא האדום לפלוגת הסער ה-28, אך עקב נפילת הרפובליקה הסובייטית כבר לא הייתה לו אפשרות להילחם.

=== בגרותו ===
לאחר שמיקלוש הורטי נכנס לבודפשט, הוא לא רצה להישאר בהונגריה, ולכן החליט להגר לארצות הברית. נסע תחילה לווינה עם מכר ואז נסע לטריאסטה. "טריאסטה יפהפייה. ריח טריאסטה, ריח חלזונות, ריח דגים, ריח ים. היו כל מיני ריחות טובים שם, פשוט לא היה לנו גרוש ובגלל זה רעבנו או צמנו, לסירוגין." מכיוון שבאותה עת היו עשרות אלפי מובטלים בעיר הנמל, קיראיהדי וחברו לא הצליחה למצוא עבודה. בסופו של דבר חברו חזר להונגריה, אך קיראיהדי דבק ברעיונו, שכן קרוב משפחתו, דודו, מארטון הימלר, התגורר באמריקה. הוא פגש את השחקן קארוי וידור בפאב מקומי, איתו התגורר ועבד זמן מה, תחילה במקום שהכירו, בפאב ואחר כך על חוף הים כסבל. הם הכירו קצין ים הונגרי שהסתיר אותם בבטן ספינה שהפליגה לאמריקה. לאחר טיול של קרוב לחודש הם הגיעו לניו יורק.

בארצות הברית היה מלצר, נער מעלית, עבד במפעל לעיבוד עורות של ארנבות, עבד בבנק וכתב מאמרים לעיתונים בשפה ההונגרית. הוא התפרנס מעבודה מזדמנת. היה תחילה ניצב בסרטים בהוליווד ואחר כך כתב תסריטים.

קיראיהדי חזר להונגריה בשנת 1931 והפך לכתב של הפשטי נפלו. מאמריו הופיעו בין היתר גם במגזין "חיי התיאטרון" (Színházi Élet), ובמגזין הספרותי "זמנים חדשים" (Új Idők). בין השנים 1938 לבין 1941 התגורר באנגליה ועבד בדיילי טלגרף. הוא חזר להונגריה, גויס לשרות העבודה (עבודות כפייה ליהודים עבור הצבא ההונגרי).

בשנת 1944 גורש לאושוויץ. אחרי שנתיים בשירות העבודה (עבודות כפייה עבור גברים יהודים), בעט בו חייל גרמני והוא נפל לתוך הבור שחפר זה עתה:

הוא ניצל באושוויץ והצליח לחזור לביתו בשנת 1945. משנת 1946 כתב שוב מערכונים לקברט בודפשט. ההומורסקות שלו הופיע בשבועון ההיתולי לודאש מתי ובמגזין "מבט בתמונות". הוא הוגלה על ידי המשטר הקומוניסטי לכפר אדאץ' בצפון מזרח הונגריה בשנת 1951. משנת 1952 הקברט של בודפשט שוב הציג את המערכונים שלו. הוא היגר שוב לאמריקה בשנת 1956, מאוחר יותר חזר להונגריה, ונפטר בשנת 1981 בבודפשט. הובא למנוחות בבית הקברות היהודי ברחוב קוזמה.
שלט זיכרון על ביתו בבודפשט, רובע 7. רחוב הארשפה 40.

== ספריו ==
* פול קינג: גרינהורן. רומן; חברת מקולי, ניו יורק, 1932
* הזר. רוֹמן, אתנאום, 1934
* גחמות של נשים. סיפורים קצרים, אתנאום, 1937
* הגבר בא והולך. רוֹמן, 1937
* אהבה שניתנת לריפוי, 1940
* החטא של יהודית, 1941
* מלך שיקגו, 1941
* חייב - דורש, 1941
* חייו הפרטיים של ג'ים, 1941
* עבודת כפייה, 1941
* הכל כסף? 1941
* מלאכתה של ליליאן, 1941
* הכבוד אינו בושה, 1941
* עמלה של חמשת אלפים דולר. רוֹמָן, 1942
* נערה יוצאת לדרך, 1946
* גנגסטרים לא גדלים לשמיים, 1947
* לא כולם מתו; גלובוס, Bp, 1947
* ארץ ההבטחות, אגודת התרבות של ידידי הספרים ההונגרים, 1947
* מלאכתו של מוד קורטני, 1947
* במעלה המדרון, 1948
* הבית מתערב. רוֹמן, 1957
* איך להשיג אויבים? 1970
* מה שדחוף בא לזה; סיפורת, 1972
* רק אתה והם, 1974. 
* מאתיים השנים הראשונות שלי, 1979 
* פנים אל פנים עם עצמי, 1980. 
* גנגסטרים לא צומחים עד השמיים ורומנים אחרים של חוברות, 2002 
* מה שדחוף יכול לחכות, 2005 
* הוא לא נרגע. סיפורים קצרים, 2016 
* אבלוש אחר המשקפיים שלי. כתבים שלא פורסמו 1945–1981, 2018

== סרטים ==
* במעלה המדרון (1958)
* כיצד נסבול את צער האהבה הנכזבת?! ...<ref>[http://www.imdb.com/title/tt0453370/ A film IMDb-adatlapja]</ref> (1975)
* מאתיים השנים הראשונות שלי. סרט מספרו האוטוביוגרפי (1985).

== לקריאה נוספת ==
* לקסיקון הונגרי ספרותי חדש I 1994. 
* לקסיקון ביוגרפי הונגרי. 1967

== קישורים חיצוניים ==

* יוז'ף קלינג: [http://www.origo.hu/kultura/kotve-fuzve/20151226-kiralyhegyi-pal-evfordulo-auschwitz-holokauszt-irodalom.html הוא חזר הביתה מלונדון כדי להגיע לאקספרס האחרון לאושוויץ.]
* פאל קיראיהדי: פאל [https://adtplus.arcanum.hu/en/view/Haladas_1946/?pg=121&layout=s&query=Eddig%20nem%20szóltam קיראיהדי לא נרגע].
* טמאש קישאנטל: [https://web.archive.org/web/20160509142643/http://www.jelenkor.net/userfiles/archivum/JELENKOR_2015-11%20(teljes).pdf קברט גמור.] [https://web.archive.org/web/20160509142643/http://www.jelenkor.net/userfiles/archivum/JELENKOR_2015-11%20(teljes).pdf פאל קיראיהדי: מאתיים השנים הראשונות שלי.]

== הערות שוליים ==

קטגוריה:עיתונאים יהודים הונגרים
קטגוריה:סופרים יהודים הונגרים
קטגוריה:תסריטאי קולנוע יהודים הונגרים
קטגוריה:מתרגמים יהודים הונגרים
קטגוריה:מהגרים מהונגריה
קטגוריה:אמריקאים ממוצא יהודי-הונגרי
קטגוריה:אישים במחנות שרות העבודה (הונגריה)
קטגוריה:אסירים במחנה הריכוז אושוויץ
קטגוריה:ניצולי השואה
קטגוריה:מתרגמים להונגרית
קטגוריה:יהדות בודפשט
קטגוריה:בודפשט: אישים
קטגוריה:אישים הקבורים בבית הקברות היהודי ברחוב קוזמה בבודפשט
קטגוריה:הונגרים שנולדו ב-1900
קטגוריה:הונגרים שנפטרו ב-1981